#### XXX

# Atklāta konkursa

# Nr. XXX

**XXX vidusskolas - attīstības centra pārbūves būvprojekta izstrāde un autoruzraudzība**

##### Nolikums

**XXX**

**2024**

**1. Vispārīga informācija par konkursu**

* 1. **Iepirkuma metode**

Iepirkuma metode ir atklāts konkurss, kas tiek organizēts saskaņā ar Publisko iepirkumu likumu (turpmāk tekstā arī – Likums).

Iepirkuma procedūru organizē komisija, kas apstiprināta ar XXX 29.07.2021. lēmumu Nr.X (protokols Nr. X) ar 31.01.2023. grozījumiem Nr.X (protokols Nr.X), 31.01.2024. grozījumiem Nr. X (protokols Nr.X) un 20.02.2024. grozījumiem Nr.X (protokols Nr.X) (turpmāk arī – komisija).

Līgums tiek līdzfinansēts no Eiropas Savienības kohēzijas politikas programmas XXX.

* 1. **Identifikācijas Nr.** XXX
	2. **Kontaktpersonas**

Kontaktpersona konkursa procedūras jautājumos:

* Kontaktpersona iepirkuma procedūras jautājumos: XXX

Kontaktpersona projekta realizācijas jautājumos:

* XXX
	1. **Nolikuma saņemšana**

Konkursa nolikuma elektroniskā versija un tehniskā dokumentācija ir ievietota lejupielādēšanai interneta tīmekļvietnē [www.eis.gov.lv](http://www.eis.gov.lv).

Konkursa nolikuma grozījumi un atbildes uz ieinteresēto piegādātāju jautājumiem par šo iepirkumu tiek publicētas interneta tīmekļvietnē [www.eis.gov.lv](http://www.eis.gov.lv). Piegādātāja pienākums ir pastāvīgi sekot tīmekļvietnē [www.eis.gov.lv](http://www.eis.gov.lv) publicētajai informācijai par šo iepirkumu un iekļaut to savā piedāvājumā.

Komisija nav atbildīga par to, ja kāds ieinteresētais piegādātājs nav iepazinies ar informāciju par šo iepirkuma procedūru, kurai ir nodrošināta brīva un tieša elektroniska pieeja interneta tīmekļvietnē [www.eis.gov.lv](http://www.eis.gov.lv).

Ieinteresētais Piegādātājs Elektronisko iepirkumu sistēmas e-konkursu apakšsistēmā šā konkursa sadaļā var reģistrēties kā atklāta konkursa nolikuma saņēmējs, ja tas ir reģistrēts Elektronisko iepirkumu sistēmā kā Piegādātājs[[1]](#footnote-1).

Konkursa nolikuma drukāto variantu līdz piedāvājuma iesniegšanas termiņa beigāmiespējams saņemt XXX.

Ja ieinteresētais piegādātājs pieprasa izsniegt iepirkuma procedūras dokumentus drukātā veidā, pasūtītājs tos izsniedz ieinteresētajam piegādātājam XXX triju darbdienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus pirms piedāvājumu iesniegšanas termiņa beigām.

Klientu apkalpošanas centra darba laiks – darba dienās no 800 līdz 1700, pirmdienās no 800 līdz 1800, piektdienās 800 līdz 1600.

1. **Informācija par iepirkuma priekšmetu**

**Iepirkuma priekšmets** ir XXX vidusskolas - attīstības centra pārbūves būvprojekta izstrāde un autoruzraudzība.

**Projektējamā objekta atrašanās vieta:**

XXX

**Pakalpojuma izpildes termiņš:**

* Izstrādāts būvprojekts minimālā sastāvā (turpmāk arī – MBP) un izdota būvatļauja **2 mēnešu** laikā no projektēšanas līguma spēkā stāšanās dienas;
* Izstrādāts būvprojekts (turpmāk arī – BP) un iesniegts pasūtītājam, lai veiktu būvprojekta ekspertīzi, **7 mēnešu** laikā no projektēšanas līguma spēkā stāšanās dienas;
* Izstrādāts BP ar visiem nepieciešamajiem saskaņojumiem un XX būvvaldes atzīmi būvatļaujā par projektēšanas nosacījumu izpildi un būvprojekta ekspertīzi **9 mēnešu** laikā no projektēšanas līguma spēkā stāšanās dienas.
* Autoruzraudzības termiņš ir līdz būves pieņemšanai ekspluatācijā (plānotais būvdarbu izpildes termiņš ir ne vairāk kā 18 mēneši).

**CPV kods:** 71220000-6 *(Arhitektūras projektēšanas pakalpojumi)*; 71248000-8 *(Projekta un dokumentācijas uzraudzība)*

Konkursa piedāvājumu vērtēšanas kritērijs – **saimnieciski visizdevīgākais piedāvājums.**

* 1. **Tehniskās prasības**

Piedāvājumam jāatbilst iepirkuma specifikācijā (1. pielikums) iekļautajām prasībām. Piedāvājums iesniedzams tikai par visu apjomu. Katrs pretendents drīkst iesniegt tikai vienu piedāvājuma variantu.

* 1. **Finanšu prasības**
		1. Finanšu piedāvājumā jāaizpilda finanšu piedāvājuma veidlapa (4. pielikums) atbilstoši iepirkuma specifikācijai.
		2. Cena jānosaka *euro*;
		3. Piedāvājuma cenā jāiekļauj:
* būvprojekta izstrāde un saskaņošana;
* autoruzraudzība;
* ekonomiskās daļas (darbu apjomu un tāmju) sagatavošana atbilstoši Latvijas Republikas Ministru kabineta noteikumiem Nr.239 „Noteikumi par Latvijas būvnormatīvu LBN 501-17 „Būvizmaksu noteikšanas kārtība””;
* nepieciešamo palīgdarbu izmaksas;
* tehnikas un palīgierīču izmantošanas izmaksas;
* citi izdevumi, ja tādi paredzami;
* visi normatīvajos aktos paredzētie nodokļi un citi maksājumi.
	+ 1. Būvspeciālista, kas veiks būvprojekta vadītāja pienākumus, civiltiesiskās atbildības apdrošināšana tiek veikta atbilstoši 19.08.2014. Ministru kabineta noteikumiem Nr. 502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” un atbilstoši nolikuma 2. pielikuma Līgumā noteiktajam.

Apdrošināšanu veic tikai iepirkuma uzvarētājs.

**3. Informācija pretendentiem**

* 1. **Piedalīšanās konkursā**
		1. Pretendentam ir jābūt reģistrētam, licencētam vai sertificētam atbilstoši attiecīgās valsts normatīvo aktu prasībām un tiesīgam veikt Pasūtītājam nepieciešamos pakalpojumus. (Par Latvijā reģistrētu pretendentu (juridiskā persona) Pasūtītājs pārliecināsies Uzņēmumu reģistra datubāzē un Būvniecības informācijas sistēmā (BIS), par Latvijā reģistrētu pretendentu (fiziskā persona) Pasūtītājs pārliecināsies Valsts ieņēmuma dienesta datu bāzē par saimnieciskās darbības veicējiem un BIS). Ārvalstī reģistrētam pretendentam, kas nav reģistrēts Uzņēmumu reģistrā, jānorāda publiski pieejams reģistrs, kurā Pasūtītājs var pārliecināties par pretendenta reģistrācijas faktu vai jāpievieno attiecīgos faktus apliecinoši dokumenti (kopijas), ja attiecīgās valsts normatīvie akti to paredz.
		2. Pretendentu izslēdz no dalības iepirkuma procedūrā:
* jebkurā no Publisko iepirkumu likuma 42. panta otrajā daļā (izņemot 8. un 9. punktu) noteiktajiem gadījumiem, ņemot vērā Publisko iepirkumu likuma 43. pantā un 42. panta ceturtajā daļā norādītos izņēmumus, termiņus un pārbaudīšanas kārtību.
* ja uz Pretendentu (t.sk. arī Pretendenta valdes vai padomes locekļiem, pārstāvēt tiesīgajām personām, personālsabiedrības biedriem, ja Pretendents ir personālsabiedrība, uz apakšuzņēmējiem, kura sniedzamo pakalpojumu vērtība ir vismaz 10000 *euro*, uz personu uz kuras spējām balstās Pretendents) attiecas Publisko iepirkumu likuma 42. panta otrajā daļā (izņemot 8. un 9. punktu) noteiktie izslēgšanas nosacījumi;
* ja uz Publisko iepirkumu likuma 42. panta trešās daļas 4. punktā minēto personu attiecas Publisko iepirkumu likuma 42. panta otrās daļas 1., 2., un 3. punktā noteiktie izslēgšanas nosacījumi.
* ja uz Publisko iepirkumu likuma 42. panta trešās daļas 5. punktā minēto personu attiecas Publisko iepirkumu likuma 42. panta otrās daļas 1., 2., un 11. punktā noteiktie izslēgšanas nosacījumi.

Izslēgšanas nosacījumu pārbaude tiks veikta Publisko iepirkumu likuma 42.pantā noteiktajā kārtībā

* + 1. Pretendenta rīcībā ir visi nepieciešamie resursi savlaicīgai un kvalitatīvai pakalpojuma nodrošināšanai.
		2. Ja piedāvājumu konkursā iesniedz piegādātāju apvienība, tad pieteikumu par piedalīšanos atklātā konkursā (nolikuma 3. pielikums) un finanšu piedāvājumu (nolikuma 4. pielikums) paraksta visi piegādātāju apvienības dalībnieki vai arī piegādātāju apvienības dalībnieks, kas tam pilnvarots ar piegādātāju apvienības vienošanos, kas noteikta nolikuma 5.1.3. punktā, citus piedāvājumā esošos dokumentus paraksta ar minēto vienošanos noteiktais apvienības dalībnieks vai arī visi apvienības dalībnieki.
		3. Ja piedāvājumu iesniedz piegādātāju apvienība, tad pretendenta kvalifikāciju apstiprinošie dokumenti iesniedzami par katru apvienības dalībnieku atsevišķi. Uz katru apvienības dalībnieku attiecas nolikuma 3.1.1. un 3.1.2. punkts, bet pārējos nolikuma punktos izvirzītās prasības jāizpilda piegādātāju apvienībai kopumā.
		4. Ja konkursa rezultātā tiek pieņemts lēmums slēgt iepirkuma līgumu ar piegādātāju apvienību, tad pirms iepirkuma līguma noslēgšanas piegādātāju apvienībai jānoslēdz sabiedrības līgums, vienojoties par apvienības dalībnieku atbildības sadalījumu, un viens līguma eksemplārs (oriģināls vai kopija, ja tiek uzrādīts oriģināls) jāiesniedz Pasūtītājam vai jāizveido  personālsabiedrība, par to rakstiski paziņojot Pasūtītājam.
		5. Konkursa komisija ir tiesīga noraidīt konkursa pretendenta piedāvājumu, ja:
* pretendents nav iesniedzis šī nolikuma 5. punktā minētos dokumentus;
* pretendentam nav tiesību veikt piedāvātos darbus;
* pretendenta kvalifikācija neatbilst nolikumā noteiktajām kvalifikācijas prasībām;
* pretendenta piedāvājums nenodrošina tehniskajā specifikācijā izvirzīto prasību izpildi.
	+ 1. Pretendents var balstīties uz citu uzņēmēju iespējām, tajā skaitā, lai pierādītu atbilstību konkursa nolikumā izvirzītajām kvalifikācijas prasībām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Pretendents var balstīties uz citu personu iespējām tikai tad, ja šīs personas, sniegs pakalpojumus, kuru izpildei attiecīgās spējas ir nepieciešamas. Šādā gadījumā Pretendents pierāda pasūtītājam, ka viņa rīcībā būs nepieciešamie resursi, iesniedzot šo uzņēmēju apliecinājumu vai vienošanos ar Pretendentu par nepieciešamo resursu nodošanu Pretendenta rīcībā un sadarbību konkrētā iepirkuma līguma izpildei, ja konkursa rezultātā iepirkuma līguma slēgšanas tiesības tiktu piešķirtas Pretendentam.
	1. **Cita informācija**
		1. Pasūtītājs un pretendents ar informāciju apmainās rakstveidā e-pastā vai elektroniskajā iepirkumu sistēmā (turpmāk arī – EIS).
		2. Pretendents sedz visus izdevumus, kas saistīti ar piedāvājuma sagatavošanu un iesniegšanu pasūtītājam;
		3. Katrs pretendents drīkst iesniegt tikai vienu piedāvājumu;
		4. Pretendents darbu izpildē ir tiesīgs piesaistīt apakšuzņēmējus (fizisku un juridisku personu). Par apakšuzņēmēju piesaisti aizpildāma atbilstoša veidlapa (nolikuma 5. pielikums). Līguma izpildē iesaistītā personāla un apakšuzņēmēju nomaiņa, kā arī papildu personāla un apakšuzņēmēju iesaistīšana līguma izpildē tiek veikta Līgumā noteiktajā kārtībā (skat. līgumu šī Nolikuma 2. pielikumā).
	2. **Konkursa nolikuma grozījumi un papildinformācija**
		1. pasūtītājs var izdarīt grozījumus konkursa nolikumā „Publisko iepirkumu likumā” noteiktajā kārtībā.
		2. Saziņa starp Pasūtītāju (iepirkuma komisiju) un ieinteresētajiem piegādātājiem iepirkuma procedūras ietvaros notiek latviešu valodā e-pastā vai elektroniskajā iepirkumu sistēmā (EIS). Ieinteresētais piegādātājs saziņas dokumentu nosūta elektronisko iepirkumu sistēmā vai uz nolikumā norādītās Pasūtītāja kontaktpersonas konkursa procedūras jautājumos e-pastu – XXX.
		3. Ja ieinteresētais piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām.
		4. Papildu informāciju pasūtītājs nosūta piegādātajam, kas uzdevis jautājumu, un vienlaikus ievieto šo informāciju mājaslapā internetā, kurā ir pieejami iepirkuma procedūras dokumenti [www.eis.gov.lv](http://www.eis.gov.lv), norādot arī uzdoto jautājumu.
		5. Ja pasūtītājs izdarījis grozījumus iepirkuma procedūras dokumentos, tas ievieto informāciju par grozījumiem mājaslapā internetā, kurā ir pieejami šie dokumenti [www.eis.gov.lv](http://www.eis.gov.lv), ne vēlāk kā dienā, kad atkārtoti publicēts paziņojums, ar kuru izsludināta iepirkuma procedūra.
1. **Konkursa piedāvājuma iesniegšana un noformēšana**

**4.1. Termiņš un vieta**

**Saskaņā ar Publisko iepirkumu likuma 39. panta pirmo daļu, piedāvājumi konkursā ir iesniedzami tikai elektroniski, izmantojot Valsts reģionālās attīstības aģentūras mājaslapā pieejamo Elektronisko iepirkumu sistēmas e-konkursu apakšsistēmu (**[**https://www.eis.gov.lv/EKEIS/Supplier/**](https://www.eis.gov.lv/EKEIS/Supplier/)**).**

 Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.

 Piedāvājumu iesniegšanas pēdējais termiņš – saskaņā ar Iepirkumu uzraudzības biroja Publikāciju vadības sistēmā noteikto.

 Piedāvājumus drīkst iesniegt sākot ar dienu, kad paziņojums par līgumu ir publicēts Iepirkumu uzraudzības biroja mājaslapā.

**4.2. Piedāvājuma sastāvs un noformējums**

* + 1. Piedāvājuma iesniegšana:
			1. Piedāvājums jāiesniedz elektroniski EIS e-konkursu apakšsistēmā, ievērojot šādas izvēles iespējas:
				1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
				2. elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem);
				3. elektroniski (PDF formas veidā) sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
		2. Sagatavojot piedāvājumu, Pretendents ievēro, ka:
			1. Piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, *Microsoft Office 2010* (vai jaunākas programmatūras versijas) formātā vai *pdf* formātā). Pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā.
			2. Piedāvājuma dokumentus ar Elektronisko iepirkumu sistēmas piedāvāto elektronisko parakstu paraksta piegādātāja pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstoši noformētu pilnvaru un dokumentu, kas apliecina pilnvaras izdevēja paraksta (pārstāvības) tiesības. Pilnvarā precīzi jānorāda pilnvarotajai personai piešķirto tiesību un saistību apjoms.
			3. Ja piedāvājumu iesniedz personu apvienība jebkurā to kombinācijā, piedāvājumā norāda tās pilnvaroto pārstāvi ar tiesībām elektroniski parakstīt visus ar šo iepirkuma procedūru saistītos dokumentus. Pilnvarojums pārstāvēt personu apvienību ir jāparaksta katras personas apvienībā iekļautās personas pārstāvēttiesīgajam vai pilnvarotajam pārstāvim.
			4. Piedāvājums jāsagatavo latviešu valodā. Ja kāds dokuments piedāvājumā un/vai citi piedāvājumā iekļautie informācijas materiāli ir svešvalodā, tiem jāpievieno apliecināts tulkojums latviešu valodā saskaņā ar Ministru kabineta 2000.gada 22. augusta noteikumiem Nr. 291 „Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.
			5. Ja pretendents iesniedzis kāda dokumenta kopiju, to apliecina atbilstoši Ministru kabineta 04.09.2018. noteikumu Nr. 558 “Dokumentu izstrādāšanas un noformēšanas kārtība” noteiktajai kārtībai. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Iepirkuma komisija, ja tai rodas šaubas par iesniegtā dokumenta kopijas autentiskumu, Publisko iepirkumu likuma 41. panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
			6. Iesniedzot piedāvājumu, Pretendents pilnībā atzīst visus konkursa nolikumā (t.sk. tā pielikumos un veidlapās, kuras ir ievietotas Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus.
			7. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam noteiktajā laikā (ne vēlāk kā 15 minūtes pēc piedāvājumu iesniegšanas termiņa beigām) jāiesniedz derīga elektroniska atslēga un parole šifrētā dokumenta atvēršanai.
			8. Piedāvājuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem vai labojumiem. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.

**4.3. Piedāvājuma iesniedzēja saistības**

Iesniegtais konkursa pretendenta piedāvājums apliecina pilnīgu konkursa nolikuma akceptēšanu un uzvaras gadījumā gatavību parakstīt nolikuma 2. pielikumā esošo līgumu.

Līdz konkursa piedāvājuma iesniegšanas termiņa beigām ikviens pretendents var mainīt vai atsaukt savu piedāvājumu. Atsaukšanai ir bezierunu raksturs, un tā izslēdz tālāku līdzdalību konkursā. Katrs pretendents kā ģenerāluzņēmējs konkursā var piedalīties tikai ar vienu piedāvājumu (vienu piedāvājuma variantu).

Pretendents maksā par visiem izdevumiem, kas saistīti ar viņa piedāvājuma sagatavošanu un iesniegšanu, konkursa organizētājs nav atbildīgs par šādiem pretendenta izdevumiem un tie netiek atmaksāti.

**5. Konkursa piedāvājuma saturs**

Lai piedalītos konkursā pretendentam ir jāiesniedz šāda informācija un dokumenti:

**5.1. Pretendenta kvalifikāciju apstiprinošie dokumenti:**

* + 1. Pretendenta paraksttiesīgās amatpersonas vai Pretendenta atbilstoši pilnvarotās personas parakstīts pieteikums par gatavību piedalīties un izpildīt visas konkursa nolikumā un tā pielikumos noteiktās prasības un apliecinājums, ka visa konkursa piedāvājumā sniegtā informācija atbilst patiesībai (veidlapa konkursa nolikuma 3. pielikumā) un pretendents uzvaras gadījumā ir gatavs parakstīt konkursa nolikuma 2. pielikumā pievienoto līgumu piedāvātajā redakcijā.
		2. Pilnvara, ja piedāvājumu paraksta Pretendenta pilnvarotā persona.
		3. Ja piedāvājumu iesniedz piegādātāju apvienība, piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda arī katra piegādātāju apvienības dalībnieka veicamo darba daļu līguma izpildē.
		4. Apliecinājums, ka pretendents ne vairāk kā 3 (trīs) iepriekšējos gados (t.i., 2021., 2022., 2023. un 2024. gadā līdz piedāvājuma iesniegšanas dienai) ir sekmīgi īstenojis (Izstrādāts būvprojekts ir akceptēts būvvaldē. Ārvalstu pretendentu gadījumā būvprojektam jābūt saskaņotam ārvalsts atbildīgajā institūcijā, ja to paredz attiecīgās ārvalsts normatīvie akti.) vismaz 1 (vienu) iepirkuma priekšmetam līdzvērtīgu pakalpojumu (līdzvērtīgu būvprojektu) (6. pielikums). Šī iepirkuma ietvaros par līdzvērtīgu pakalpojumu (līdzvērtīgu būvprojektu) tiks uzskatīts tāds pakalpojums, kas atbilst šādiem raksturlielumiem:
* projektēšanas veids – publiskas ēkas (ēka, kurā vairāk nekā 50 % ēkas kopējās platības ir publiskas telpas (publiska telpa – nedzīvojama telpa (izņemot ražošanas, tehniskās un līdzīga lietojuma telpas), kurā strādā darbinieki vai dažādus pakalpojumus var saņemt apmeklētāji (piemēram, skatītāji, pacienti, klienti, pircēji, pasažieri, studenti, audzēkņi) vai telpas publiskas funkcijas nodrošināšanai) jaunbūve vai pārbūve, kas ietver projektēšanas darbus, kas saistīti ar vides pieejamības nodrošināšanu.

Apliecinājumam pievienot projektēto objektu, kas tiek uzskatīti par līdzvērtīgiem, atsauksmes no objekta pasūtītāja par veiktajiem projektēšanas pakalpojumiem ar norādi par atbilstību līdzvērtīgu objektu raksturlielumiem vai līdzvērtīgu dokumentu, kas apliecina nolikuma 5.1.4. apakšpunktā visu prasīto darba pieredzes nosacījumu izpildi.

* + 1. Apliecinājums par darbu izpildē iesaistāmajiem nepieciešamajiem sertificētajiem speciālistiem (nolikuma 7. pielikums):
* vismaz viens speciālists ar spēkā esošu sertifikātu arhitekta praksē;
* vismaz viens speciālists ar spēkā esošu sertifikātu ēku konstrukciju projektēšanā;
* vismaz viens speciālists ar spēkā esošu sertifikātu elektroietaišu projektēšanā;
* vismaz viens speciālists ar spēkā esošu sertifikātu elektronisko sakaru sistēmu un tīklu projektēšanā;
* vismaz viens speciālists ar spēkā esošu sertifikātu ūdensapgādes un kanalizācijas sistēmu projektēšanā, ieskaitot ugunsdzēsības sistēmas;
* vismaz viens speciālists ar spēkā esošu sertifikātu siltumapgādes, ventilācijas un gaisa kondicionēšanas sistēmu projektēšanā.

Apliecinājumam (nolikuma 7.pielikumam) klāt pievienot būvspeciālistu pieredzi apliecinošos dokumentus (pasūtītāja atsauksme vai cits līdzvērtīgs dokuments, kas apliecina būvspeciālista pieredzi atbilstoši nolikuma 6.3. punktā noteiktajiem saimnieciski visizdevīgākā piedāvājuma noteikšanas kritērijiem.

Par Latvijā reģistrētu būvspeciālistu nodarbinātības faktu Pasūtītājs pārliecināsies Būvniecības informācijas sistēmā (BIS).

Piesaistot ārvalstīs reģistrētu būvspeciālistu, piedāvājumam klāt jāpievieno darba līguma kopija vai apliecinājums, tajā norādot speciālista vārdu, uzvārdu, darba līguma Nr., datumu un līguma termiņu).

Ja šajā punktā noteiktais speciālists nav pretendenta darbinieks, bet ar viņu tiks slēgts uzņēmuma līgums vai tiks nodibinātas darba tiesiskās attiecības, lai nodrošinātu līguma izpildi gadījumā, ja iepirkuma procedūras rezultātā iepirkuma līguma slēgšanas tiesības tiktu piešķirtas pretendentam, tad ir jāiesniedz vienošanās starp pretendentu un speciālistu, kurā apliecina, ka starp pretendentu un speciālistu tiks nodibinātas darba tiesiskās attiecības vai noslēgts uzņēmuma līgums gadījumā, ja konkursa rezultātā iepirkuma līguma slēgšanas tiesības tiktu piešķirtas pretendentam, pie vienošanas pievienojot konkrēta speciālista būvprakses sertifikāta kopiju (noslēgtā uzņēmuma līguma / darba līguma apliecināta kopija vai apliecinājums par uzņēmuma līguma/darba tiesisko attiecību nodibināšanu ar konkrēto speciālistu, norādot līguma Nr., datumu un līguma termiņu, ir jāiesniedz pasūtītājam pirms darbu izpildes līguma noslēgšanas).

* + 1. Gadījumā, ja pretendents darbu izpildē piesaista ārvalstu speciālistus, tas iesniedz apliecinājumu, ka tā piesaistītie speciālisti ir tiesīgi sniegt konkrētos pakalpojumus, kā arī gadījumā, ja ar pretendentu tiks noslēgts iepirkuma līgums, tas ne vēlāk kā piecu darbdienu laikā no iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā, kā arī iesniegs atzīšanas institūcijas izsniegto atļauju par īslaicīgo pakalpojumu sniegšanu (vai arī atteikumu izsniegt atļauju), tiklīdz projektētājs to saņems.
		2. Apakšuzņēmēju saraksts un dokumenti saskaņā ar nolikuma 5. pielikumu.
		3. Pasūtītājs pieņem Eiropas vienoto iepirkuma procedūras dokumentu (EVIPD), kā sākotnējo pierādījumu atbilstībai iepirkuma procedūras dokumentos noteiktajām pretendentu atlases prasībām, saskaņā ar Publisko iepirkumu likuma 49. panta pirmo daļu. (EVIPD ir jāiesniedz arī par katru piegādātāju apvienības dalībnieku, par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, kā arī par katru tā norādīto apakšuzņēmēju, kura sniedzamo pakalpojumu vērtība ir vismaz 10 000 EUR). EVIPD veidlapu paraugu forma pieejama <http://espd.eis.gov.lv/> (pretendentam, iesniedzot EVIPD, jāaizpilda veidlapas IV daļas “Atlases kritēriji” C iedaļā norādītie apakšpunkti, saskaņā ar konkursa nolikumā izvirzītajām kvalifikācijas prasībām).

5.2. Piedāvājumu raksturojošie dokumenti

* + 1. Finanšu piedāvājums (saskaņā ar 4. pielikumu);
		2. Darbu apjomu tāme (atbilstoši 1. pielikumā “Tehniskā specifikācija” noteiktajam).
1. Konkursa norise

Par visiem ar konkursa organizēšanu un norisi saistītiem jautājumiem ir atbildīga XX Iepirkuma komisija. Konkursa komisijas uzdevums ir izvēlēties pretendentu, kura piedāvājums atbilst šī nolikuma prasībām.

6.1. Piedāvājumu atvēršana

**Piedāvājumus atvērs saskaņā ar Iepirkumu uzraudzības biroja Publikāciju vadības sistēmā noteikto. Piedāvājumu atvēršana notiek, izmantojot** **Valsts reģionālās attīstības aģentūras mājaslapā pieejamos rīkus piedāvājumu elektroniskai saņemšanai.**

Iesniegto piedāvājumu atvēršanas procesam var sekot līdzi arī tiešsaistes režīmā EIS e‑konkursu apakšsistēmā.

Atvēršanas sanāksmē piedalās konkursa komisijas locekļi un komisijas pieaicināti speciālisti.

Piedāvājumu atvēršanas sanāksme ir atklāta. Interesenti, kas piedalās sanāksmē, reģistrējas komisijas sagatavotajā reģistrācijas lapā, kurā tiek uzrādīts vārds, uzvārds, pārstāvētais uzņēmums (ja dalībnieks pārstāv kādu no pretendentiem) un paraksts.

Sākot piedāvājumu atvēršanas sanāksmi, tiek paziņots komisijas sastāvs.

Pēc komisijas sastāva paziņošanas tiek nolasīts nolikuma saņēmēju saraksts un Pretendentu saraksts.

Komisija atver Pretendentu piedāvājumus to iesniegšanas secībā, nosaucot Pretendentu, piedāvājuma iesniegšanas datumu, laiku un finanšu piedāvājumā norādīto piedāvāto līgumcenu un citas ziņas, kas raksturo piedāvājumu.

Kad visi piedāvājumi atvērti, piedāvājumu atvēršanas sanāksmi slēdz.

Komisija piedāvājumus izvērtē slēgtās sēdēs. Iesniegtie piedāvājumi un tiem pievienotie materiāli pretendentiem atpakaļ netiek atdoti. Gadījumos, kad iesniegts iesniegums attiecībā uz prasībām, kas noteiktas iepirkuma nolikumā vai paziņojumā par līgumu, tad pasūtītājs rīkojas saskaņā ar Latvijas Republikas Ministru kabineta 28.02.2017. noteikumu Nr.107 “Iepirkuma procedūru un metu konkursu norises kārtība” 14.punktā noteiktajā kārtībā.

Piedāvājumu atvēršanas sanāksmes protokolu ieinteresētajām personām iepirkuma komisija nosūta 3 (trīs) darba dienu laikā pēc pieprasījuma saņemšanas.

Ja Pretendents piedāvājuma datu aizsardzībai izmantojis piedāvājuma šifrēšanu (saskaņā ar nolikuma 4.2.2.7. apakšpunktu), Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai.

**6.2. Piedāvājumu vērtēšana**

6.2.1. Piedāvājumu vērtēšana notiek 3 kārtās:

1. kārtā vērtē: piedāvājuma noformējuma un sastāva atbilstību konkursa nolikuma prasībām, pretendenta atbilstību kvalifikācijas prasībām;

2. kārtā pretendentiem, kas atbilst visām pirmās kārtas prasībām, vērtē: piedāvājumu atbilstību tehnisko specifikāciju prasībām;

3. kārtā vērtē un salīdzina visus tos piedāvājumus, kas atbilst pirmās un otrās kārtas prasībām, izvēloties saimnieciski visizdevīgāko piedāvājumu, atbilstoši 6.3. punktā noteiktajiem saimnieciski visizdevīgākā piedāvājuma vērtēšanas kritērijiem.

Piedāvājumu vērtēšanas laikā Komisija pārbauda, vai piedāvājumā nav aritmētisku kļūdu. Ja Komisija konstatē šādas kļūdas, tad šīs kļūdas izlabo. Par kļūdu labojumu un laboto piedāvājuma summu Komisija paziņo pretendentam, kura pieļautās kļūdas labotas. Vērtējot finanšu piedāvājumu, Komisija ņem vērā labojumus.

* 1. **Saimnieciski visizdevīgākā piedāvājuma izvēles kritēriji un to skaitliskās vērtības:**

|  |  |  |
| --- | --- | --- |
| Kritērija apzīmējums | Vērtēšanas kritēriji | Maksimālais punktu skaits |
| C | Piedāvātā līgumcena, EUR bez PVN | 40 punkti |
| P | Arhitekta pieredze līdzvērtīgu projektu izstrādē | 10 punkti |
| E | Projektētāja (elektroietaišu projektēšanas jomā) pieredze līdzvērtīgu projektu izstrādē | 10 punkti |
| Ū | Projektētāja (ūdensapgādes un kanalizācijas sistēmu projektēšanas jomā) pieredze līdzvērtīgu projektu izstrādē | 10 punkti |
| V | Projektētāja (siltumapgādes, ventilācijas un gaisa kondicionēšanas sistēmu projektēšanas jomā)  pieredze līdzvērtīgu projektu izstrādē | 10 punkti |
| S | Speciālistu komandas sadarbība | 20 punkti |
|  | Maksimālais iespējamais punktu skaits: | **100 punkti** |

Iegūtos punktus aprēķina, summējot punktu skaitu, kas iegūti par katru vērtēšanas kritēriju.

**C –** **Piedāvātā līgumcena, EUR bez PVN**

Maksimālais punktu skaits (40 punkti) tiek piešķirts lētākajam piedāvājumam, bet pārējiem piedāvājumiem piešķirtie punkti tiek aprēķināti saskaņā ar formulu:

C = Cmin/Cpied x 40, kur

C – kritērija novērtējuma rezultāts;

Cmin - zemākā no pretendentu piedāvātās līgumcenas, EUR bez PVN;

Cpied – vērtējamā piedāvājuma noteiktā līgumcena, EUR bez PVN;

40 – kritērijam maksimālais noteiktais iegūstamo punktu skaits.

**P – Arhitekta pieredze līdzvērtīgu projektu izstrādē –** 7. pielikumānorādītā arhitekta pēdējo 3 gadu (2021., 2022., 2023. un 2024. gadā līdz piedāvājuma iesniegšanas dienai) laikā gūta pieredze līdzvērtīgu projektu (saskaņā ar nolikuma 5.1.4. apakšpunktu) izstrādē:

Nav pieredzes līdzvērtīgu projektu izstrādē – 0 punkti;

1 līdzvērtīgs projekts – 5 punkti;

2 līdzvērtīgi projekti – 10 punkti.

**E –** **Projektētāja (elektroietaišu projektēšanas jomā) pieredze līdzvērtīgu projektu izstrādē –** 7. pielikumānorādītājam būvspeciālistam ar sertifikātu elektroietaišu projektēšanā pēdējo 3 gadu (2021., 2022., 2023. un 2024. gadā līdz piedāvājuma iesniegšanas dienai) laikā gūta pieredze iekštelpu apgaismojuma projekta izstrādē saskaņā ar Ministru kabineta 2017. gada 20. jūnija noteikumu  Nr. 353 "Prasības zaļajam publiskajam iepirkumam un to piemērošanas kārtība"  1.pielikuma 6.2. sadaļas prasībām iekštelpu apgaismojuma projektam:

Nav pieredzes līdzvērtīgu projektu izstrādē – 0 punkti;

1 līdzvērtīgs projekts – 5 punkti;

2 līdzvērtīgi projekti – 10 punkti.

**Ū – Projektētāja (ūdensapgādes un kanalizācijas sistēmu projektēšanas jomā)** **pieredze līdzvērtīgu projektu izstrādē –** 7. pielikumānorādītājam būvspeciālistam ar sertifikātu ūdensapgādes un kanalizācijas sistēmu projektēšanā, ieskaitot ugunsdzēsības sistēmas, pēdējo 3 gadu (2021., 2022., 2023. un 2024. gadā līdz piedāvājuma iesniegšanas dienai) laikā gūta pieredze projekta izstrādē, kas ietver ūdens taupīšanas ietaišu risinājumus saskaņā ar Ministru kabineta 2017. gada 20. jūnija noteikumu  Nr. 353 "Prasības zaļajam publiskajam iepirkumam un to piemērošanas kārtība"  1.pielikuma 8.sadaļas kritērija “Ūdens taupīšanas ietaises”prasībām:

Nav pieredzes līdzvērtīgu projektu izstrādē – 0 punkti;

1 līdzvērtīgs projekts – 5 punkti;

2 līdzvērtīgi projekti – 10 punkti.

**V – Projektētāja (siltumapgādes, ventilācijas un gaisa kondicionēšanas sistēmu projektēšanas jomā) pieredze līdzvērtīgu projektu izstrādē –** 7. pielikumānorādītājam būvspeciālistam ar sertifikātu siltumapgādes, ventilācijas un gaisa kondicionēšanas sistēmu projektēšanā pēdējo 3 gadu (2021., 2022., 2023. un 2024. gadā līdz piedāvājuma iesniegšanas dienai) laikā gūta pieredze projekta izstrādē, kas ietver ventilācijas un gaisa kvalitātes risinājumus saskaņā ar Ministru kabineta 2017. gada 20. jūnija noteikumu  Nr. 353 "Prasības zaļajam publiskajam iepirkumam un to piemērošanas kārtība"  1.pielikuma 8.sadaļas kritērija “Ventilācija un gaisa kvalitāte” prasībām:

Nav pieredzes līdzvērtīgu projektu izstrādē – 0 punkti;

1 līdzvērtīgs projekts – 5 punkti;

2 līdzvērtīgi projekti – 10 punkti.

**S – Speciālistu komandas sadarbība** **–** norādītajam arhitektam pēdējo 3 gadu (2021., 2022., 2023. un 2024. gadā līdz piedāvājuma iesniegšanas dienai) laikā vismaz **viena projekta izstrādē** ir bijusi sadarbība ar 7. pielikumā norādītajiem speciālistiem (ēku konstrukciju projektētājs; elektroietaišu projektētājs; elektronisko sakaru sistēmu un tīklu projektētājs; ūdensapgādes un kanalizācijas sistēmu, ieskaitot ugunsdzēsības sistēmas projektētājs; siltumapgādes, ventilācijas un gaisa kondicionēšanas sistēmu projektētājs).

Nav līdzšinējas sadarbības pieredzes – 0 punkti;

Ar 1 norādīto jomu speciālistu – 5 punkti;

Ar 2 norādīto jomu speciālistiem – 10 punkti;

Ar 3 un vairāk norādīto jomu speciālistiem – 20 punkti.

**Par konkursa uzvarētāju un saimnieciski visizdevīgāko piedāvājumu tiek atzīts tas piedāvājums, kurš pēc vērtējumu apkopošanas ieguvis visaugstāko novērtējumu.**

Ja vairākiem Pretendentiem iesniegtais kopējais piedāvājuma novērtējums ir vienāds, iepirkuma komisija izvēlas Pretendentu, kam būtu piešķiramas līguma slēgšanas tiesības, šādā kārtībā:

1. iepirkumu komisija izvēlas Pretendentu, kurš ieguvis vairāk punktu P kritērijā;
2. ja arī P kritērijā novērtējums ir vienāds, tad iepirkumu komisija izvēlas Pretendentu, kurš ieguvis vairāk punktu C kritērijā.
	1. **Pretendenta pārbaude un izslēgšanas nosacījumi**
		1. Pretendentu izslēdz no dalības iepirkuma procedūrā jebkurā no gadījumiem, kas minēti Publisko iepirkumu likuma 42. panta otrajā daļā (izņemot 8. un 9.punktu) un gadījumos, kas minēti Starptautisko un Latvijas Republikas nacionālo sankciju likuma 11.1 panta pirmajā daļā.
		2. Pasūtītājs pārbauda Starptautisko un Latvijas Republikas nacionālo sankciju likuma 11.1 panta izslēgšanas nosacījumu neesamību saskaņā ar 11.1 panta trešajā un ceturtajā daļā noteikto un sekojošās datu bāzēs: <http://sankcijas.fid.gov.lv/> un https://sankcijas.lursoft.lv/ (vai citās datu bāzēs, ja tajās pieejama aktuālāka informācija).
		3. Pasūtītājs patstāvīgi nodrošina Publisko iepirkumu likuma 42. panta otrās daļas (izņemot 8. un 9. punktu) izslēgšanas iemeslu pārbaudi. Atkarībā no pārbaudes rezultātiem Pasūtītāja pārstāvis rīkojas Publisko iepirkumu likuma 43. pantā noteiktajā kārtībā. Par Publisko iepirkumu likuma 42. panta otrās daļas 2. un 3. punktā minētajiem izslēgšanas iemesliem Pretendents nevar veikt pasākumus uzticamības atjaunošanai, atbilstoši Publisko iepirkumu likuma 43. panta pirmajā daļā noteiktajam. Uzticamības atjaunošana nav attiecināma uz Publisko iepirkumu likuma 43. panta septītajā daļā minētām personām.
		4. Pasūtītājs neizslēgs Pretendentu no dalības iepirkuma procedūrā, ja ir iestājušies Publisko iepirkumu likuma 42. panta ceturtās daļas nosacījumi.
		5. Pasūtītājs pārbaudi par Publisko iepirkumu likuma 42. panta otrā daļā (izņemot 8. un 9. punktu) noteikto izslēgšanas iemeslu neesamību veic attiecībā uz Pretendentu (t.sk. arī Pretendenta valdes vai padomes locekļiem, pārstāvēt tiesīgajām personām, personālsabiedrības biedriem, ja Pretendents ir personālsabiedrība, uz apakšuzņēmējiem, kura sniedzamo pakalpojumu vērtība ir vismaz 10000 *euro*, uz personu uz kuras spējām balstās Pretendents), kuram atbilstoši citām paziņojumā par līgumu un nolikuma dokumentos noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības.
		6. Pasūtītājs pārbaudi par Publisko iepirkumu likuma 42. panta otrās daļas 1., 2., un 3. punktā noteikto izslēgšanas iemeslu neesamību veic attiecībā uz personām, kurām Pretendentā ir izšķirošā ietekme uz līdzdalības pamata normatīvo aktu par koncerniem izpratnē.
		7. Pasūtītājs pārbaudi par Publisko iepirkumu likuma 42. panta otrās daļas 1., 2., un 11. punktā noteikto izslēgšanas iemeslu neesamību veic attiecībā uz Pretendenta patieso labuma guvēju.
	2. Ja izraudzītais pretendents atsakās slēgt iepirkuma līgumu ar pasūtītāju, Komisija pieņem lēmumu slēgt līgumu ar pretendentu, kurš iesniedzis nākamo saimnieciski izdevīgāko piedāvājumu, vai pārtraukt konkursu, neizvēloties nevienu piedāvājumu. Ja pieņemts lēmums slēgt līgumu ar ar pretendentu, kurš iesniedzis nākamo saimnieciski izdevīgāko piedāvājumu, bet tas atsakās līgumu slēgt, Komisija pieņem lēmumu pārtraukt konkursu, neizvēloties nevienu piedāvājumu.
3. Konkursa komisijas tiesības un pienākumi

**7.1. Komisijas tiesības:**

* pieprasīt papildu informāciju no pretendentiem, kas piedalās konkursā;
* lemt par konkursa izbeigšanu vai pārtraukšanu;
* lemt par konkursa termiņa pagarināšanu;
* veikt izmaiņas konkursa nolikumā;
* noraidīt piedāvājumus, ja tie neatbilst konkursa nolikuma prasībām;
* konkursa komisija patur sev tiesības nekomentēt konkursa norises gaitu;
* ja Komisijai rodas šaubas par iesniegtās dokumenta kopijas autentiskumu, tā pieprasa pretendentam iesniegt vai uzrādīt dokumenta oriģinālu vai iesniegt apliecinātu dokumenta kopiju;
* Komisijai ir arī citas šajā nolikumā un Publisko iepirkumu likumā noteiktās tiesības.

**7.2. Komisijas pienākumi:**

* izskatīt visus pretendentu piedāvājumus;
* lemt par konkursa dokumentu atdošanu pretendentam gadījumos, kad nav ievērota šajā nolikumā noteiktā piedāvājumu iesniegšanas kārtība;
* noteikt konkursa uzvarētāju;
* 3 darba dienu laikā pēc lēmuma par konkursa rezultātiem pieņemšanas informēt visus konkursa pretendentus par konkursa rezultātiem. Paziņojums par rezultātiem tiks nosūtīts pa e-pastu vai elektroniskajā iepirkumu sistēmā (EIS), pievienojot skenētu dokumentu;
* nosūtīt informāciju Iepirkumu uzraudzības birojam.
1. **Pretendentu tiesības un pienākumi**

8.1. Pretendenta pienākumi:

* iesniedzot piedāvājumu, pieņem visas konkursa nolikumā noteiktās prasības;
* pieprasītajā termiņā rakstiski atbildēt uz konkursa komisijas jautājumiem par pretendenta iesniegto piedāvājumu.

**8.2. Pretendenta tiesības:**

* piedāvājuma sagatavošanas laikā pretendentam ir tiesības rakstveidā vērsties pie konkursa komisijas neskaidro jautājumu precizēšanai, ievērojot Konkursa nolikumā 3.3.2. punktā noteikto kārtību;
* iesniegt piedāvājumu;
* līdz konkursa piedāvājumu iesniegšanas termiņa beigām pretendents ir tiesīgs atsaukt vai mainīt savu piedāvājumu.
1. **Līguma noslēgšana**

Starp atklāta konkursa uzvarētāju un XXX tiks slēgts līgums atbilstoši iepirkuma specifikācijai un pretendenta piedāvājumam tādā redakcijā kā tas ir nolikuma 2. pielikumā – LĪGUMS.

Līgums (konkursa nolikuma 2. pielikuma redakcijā) ar konkursa uzvarētāju tiks slēgts ne agrāk kā nākamajā darbdienā pēc nogaidīšanas termiņa beigām (termiņš atbilstoši Publisko iepirkumu likuma 60. panta septītās daļas 1. punktam), ja Iepirkumu uzraudzības birojā nav Publisko iepirkumu likuma 68. pantā noteiktajā kārtībā iesniegts iesniegums par iepirkuma procedūras pārkāpumiem. Līgums par autoruzraudzības veikšanu tiks slēgts, ja būvdarbi tiks īstenoti.

Pretendentam jāparaksta līgums 5 darba dienu laikā no dienas, kad Pasūtītājs ir uzaicinājis parakstīt līgumu.

Līgums stājas spēkā Līgumā noteiktajā kārtībā. Samaksa tiek veikta šajā Līgumā noteiktajā kārtībā (skat. līgumu šī nolikuma 2. pielikumā).

Avansa maksājumi nav paredzēti.

Pēc līguma noslēgšanas līguma grozījumi veicami līgumā noteiktajā kārtībā (skat. 2. pielikumu – LĪGUMS).

Pēc līguma noslēgšanas apakšuzņēmēju nomainīšana un jauno apakšuzņēmēju iesaiste līguma izpildē veicama līgumā noteiktajā kārtībā (skat. Līguma projektu šī Nolikuma 2. pielikumā).

1. **Personas datu aizsardzība**

XXX Pretendentu piedāvājumos iekļauto informāciju, kas saistīta ar konkrētām fiziskām personām (turpmāk – Personas dati), izmantos komunikācijas nodrošināšanai ar Pretendentu pārstāvjiem, iesniegto piedāvājumu atbilstības izvērtēšanai, kā arī citu normatīvajos aktos noteikto pienākumu, kas attiecas uz Publisko iepirkumu procesa nodrošināšanu, veikšanai. Personas dati tiks glabāti normatīvajos aktos noteikto laika periodu.

1. **Nolikuma pielikumu saraksts**
2. pielikums – Tehniskā specifikācija;
3. pielikums – Līgums;
4. pielikums – Pieteikums par piedalīšanos atklātā konkursā;
5. pielikums – Finanšu piedāvājums;
6. pielikums – Apakšuzņēmēju saraksts;
7. pielikums – Informācija par līdzvērtīgu pieredzi;
8. pielikums – Informācija par pakalpojuma izpildē iesaistītajiem speciālistiem;
9. pielikums – Projektēšanas uzdevums;
10. pielikums – Ēkas kadastrālās uzmērīšanas lietas.
1. Informāciju par to, kā ieinteresētais Piegādātājs var reģistrēties par Nolikuma saņēmēju sk. <https://www.eis.gov.lv/EIS/Publications/PublicationView.aspx?PublicationId=883> [↑](#footnote-ref-1)